Somerbruid 2023: Geluk aan ons Stem-en-wen-wennersLesers wat aan die stemmery vir Maroela se Somerbruid vir 2023 deelgeneem het, het die kans gestaan om een van twee geskenkbewyse ter waarde van R2 500 van Mooi Kamer te wen. Baie geluk aan Minette Malan van Bloemfontein in die Vrystaat en Hester Raven van Caledon in die Wes-Kaap wat elkeen ŉ geskenkbewys van R2 500 wen. Marilize Janse van Rensburg van Standerton is vroeër as ons Somerbruid vir 2023 aangewys. Mooi Kamer se produkte is eg Suid-Afrikaans en meeste van die ontwerpe word deur Lucinda du Toit ontwerp. Uit die ontwerpe vir muurkuns is daar iets vir almal – van die braaikamer tot baba se kamer. Die gewildste muurdekor is Mooi Kamer se proteastelle, mooi woorde en muurdekor vir jou braaikamer. Die tafellinne en bedlinne asook die muurkuns op soliede houtblokke word in Bloemfontein vervaardig. Die vinielmatte is ŉ besonderse produk – dit is waterbestand en van baie goeie gehalte. Die produk kan maklik skoongemaak word en kan enige vertrek nuwe lewe – van ŉ gang tot ŉ badkamer. Die perspex-spatplate vir die kombuis is ook baie gewild en kan enige vaal kombuis omtower in iets spoggerigs! Mooi Kamer bied muurdekor, kussingslope, tafellopers, plekmatjies, servette, vinielmatte, perspex-spatplate, découpage-afdrukke en plakkers, baba- en kinderdekor en pluisstofkomberse – sowaar iets vir almal. “Ons is hier om kamers in Suid-Afrikaanse huise mooi te maak!” voeg Lucinda by. Mooi Kamer het ŉ aanlyn winkel wat dit baie maklik maak om jou bestelling te plaas en waar jy jou geskenkbewys kan gebruik as jy een van die wenners is. Daar is ook ŉ Mooi Kamerwinkel in Bloemfontein (dit dien ook as koffiewinkel waar funksies gehou kan word) en ŉ pragtige winkel in Clarens. Besoek Mooi Kamer op Facebook, op die webwerf of stuur ŉ e-pos aan [email protected] Maroela Media gaan elke seisoen ŉ seisoenebruid aankondig en aan die einde van die jaar gaan ons lesers die geleentheid kry om die Bruid van die Jaar aan te wys. Ons gaan deur die loop van die jaar ook ŉ Herfsbruid (troues in Maart – Mei 2023), Winterbruid (troues in Junie – Augustus 2023) en Lentebruid (September – November 2023) aanwys. Hou dus Maroela dop as jy wil seker maak jy skryf vir dié opwindende kompetisie in! Jy staan met die stemmery vir elke seisoenebruid telkens kans om ŉ wonderlike prys te wen – bly dus ingeskakel!